Source: http://dbonline.ro/csm-targoviste-victorioasa-in-cupa-romaniei/
Timestamp: 2020-05-29 14:42:43+00:00

Document:
CSM Târgoviște, victorioasă în Cupa României | DBONLINE
Acasă Sport CSM Târgoviște, victorioasă în Cupa României
CSM Târgoviște, victorioasă în Cupa României
Debut cu dreptul pentru echipa de baschet feminin CSM Târgoviște în noua ediție a Cupei României. După înfrângerea din campionat cu Sepsi Sfântu Gheorghe, echipa dâmbovițeană s-a mobilizat la maximum și a obținut o victorie frumoasă împotriva lui FCC Baschet Arad, în această seară, într-un joc ce a contat pentru primul tur al competiției eliminatorii.
CSM a învins gruparea din Ardeal cu 60-53 și păstrează șanse reale de calificare în turul următor al competiției. Într-un joc în care CSM a arătat excelent în prima repriză, cele mai eficiente marcatoare târgoviștene au fost Alina Chivu, Ancuța Stoenescu (ambele cu 13 puncte realizate) și Gabriela Irimia (12).
În schimb, MVP-ul partidei a fost Brankica Hadzovic, de la FCC Baschet Arad, cu 17 puncte contabilizate. Returul dintre cele două echipe va avea loc peste o săptămână la Arad.
CSM Târgoviște – FCC Baschet Arad 60-53 (21-10, 14-14, 10-12, 15-17)
Târgoviște: E. Petrof 8p, A. Chivu 13, G. Irimia 12, L. Toma 9, A. Stoenescu 13 – D. Tănase5, A. Ghiță. Antrenor: Cătălin Tănase.
Arad: A. Webb 4, J. Karakasevic 7, A. Pop 5, D. Ardelean, B. Hadzovic 17 – A. Mercea, V. Akathiotou 9, M. Fodor 5, A. Ciotir, L. Neagu 6. Antrenor: Dejan Mudressa.

References: CSM 

CSM 
 CSM 

CSM 
 CSM 

CSM